**AGENȚIA PENTRU PROTECȚIA MEDIULUI MEHEDINTI**

**Nr.**

 **Decizia etapei de încadrare**

 **Draft**

Ca urmare a solicitării de emitere a acordului de mediu adresate de COMUNA DUMBRVA cu sediul în județul Mehedinți, comuna Dumbrava , sat Dumbrava de Jos înregistrată la Agenția pentru Protecția Mediului Mehedinți cu nr. 7069/23.05.2024 si a completarilor inregistrate cu nr.8573/02.07.2024 în baza:

Legii nr. 292/2018 privind evaluarea impactului anumitor proiecte , publice și private asupra mediului;

Ordonanței de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,

**Agenția pentru Protecția Mediului Mehedinți decide,**

 în urma consultărilor desfășurate în cadrul ședinței Comisiei de Analiză Tehnică din data 01.08.2024 că proiectul **”Infiintare sistem de canalizare menajera in localitatile Albulesti si Valea Marcului , comuna Dumbrava , judetul Mehedinti ”,** propus a fi realizat în județul Mehedinți, intravilan si extravilan comuna Dumbrva , localitatile Albulesti si Valea Marcului, nu se supune evaluării impactului asupra mediului.

Justificarea prezentei decizii:

I. Motivele pe baza cărora s-a stabilit neefectuarea evaluării impactului asupra mediului sunt următoarele:

1.Proiectul se încadrează în prevederile Legii nr. 292/2018 privind evaluarea impactului anumitor proiecte publice si private asupra mediului Anexa nr.2, litera pct. 10). Proiecte de infrastructură lit.f,,... , lucrări de canalizare..., si punctul 11 c) staţii pentru epurarea apelor uzate, altele decât cele prevăzute în anexa nr. 1”, iar conform criteriilor de selecție pentru stabilirea evaluării impactului asupra mediului din Anexa nr.3 ale aceleiași legi, nu se supune evaluării impactului asupra mediului.

2.Caracteristicile proiectului

2.1Dimensiunea și concepția întregului proiect

**DESCRIEREA PROIECTULUI**

***Reteaua de canalizare va fi realizata din conducte PVC cu diametre de 250mm.*** **Conductele din PVC** se vor monta de-a lungul tramei stradale a localitatii. Pentru racordarea gospodariilor amplasate pe partea opusa colectorului de canalizare montat de-a lungul drumului judetean DJ 606A se va executa o retea din **conducte PVC** Dn 250 mm care va deversa in colectorul principal prin subtraversari, conform plan de situatie.

Lungimea retelei de canalizare este de:

 7923 m, **conducte din PVC** cu Dn.250 mm – colector principal,

 900 m, **conducte din PVC** cu Dn.160 mm – pentru racorduri individuale.

Pentru racordarea gospodariilor amplasate pe partea opusa colectorului de canalizare se vor executa **subtraversari** ale drumului județean DJ 606A, astfel:

 S1\_DJ606A\_km46+940, L=15m, X=360656.400 Y=336381.000

 S2\_DJ606A\_km47+880, L=13m, X=359945.400 Y=336820.000

 S3\_DJ606A\_km48+880, L=15m, X=358976.300 Y=336773.70

 S4\_DJ606A\_km50+490, L=16m, X=357385.400 Y=336656.800

 S5\_DJ606A\_km51+215, L=16m, X=356673.100 Y=336565.600

Inceputul proiectului de canalizare este la KM 46+940 , in dreptul drumului de acces catre statia de epurare care va fi amplasata la distanta de 200 m. La aceasta pozitie kilometrica se va executa subtraversarea S1 de pe partea dreapta pe partea stanga spre statia de epurare in lungime de cca L = 15 m . Distantele de amplasare a caminelor tehnice stanga -dreapta vor fi de cca 7.50 m fata de ax DJ 606A. De la aceasta pozitie kilometrica reteaua de canalizare se va executa numai pe partea dreapta pana la urmatoarea subtraversare .

Subtraversarea S2 se va realiza la KM 47+880 m in lungime de cca L = 13 m cu dispunere a retelei pe partea stanga la distanta de L = 6.50 m fata de ax DJ 606 A.De la aceasta pozitie kilometrica reteaua de canalizare se va executa numai pe partea stanga pana la urmatoarea subtraversare .

 La km 47+895 reteaua de canalizare de pe partea stanga se va amplasa la limita de proprietate la cca 6.00 m fata de ax drum DJ 606A .

Subtraversarea S3 se va realiza la KM 48+880 m in lungime de cca L = 15 m cu dispunere a retelei pe ambele parti ( stanga- dreapta ) la distanta de 7.50 m fata de ax DJ 606 A.

Subtraversarea S4 se va realiza la KM 50+490 m in lungime de cca L = 16 m cu dispunere a retelei canalizare pe ambele parti - stanga la 7.50 m fata de ax DJ 606 A si dreapta la 8.50 m fata de ax DJ 606 A – in zona terenului de sport cu suprafata sintetica .

Subtraversarea S5 se va realiza la KM 51+215 m in lungime de cca L = 16 m cu dispunere a retelei pe ambele parti ( stanga- dreapta ) la distanta de cca 8,00 m fata de ax DJ 606 A.

Subtraversarea drumului judetean DJ 606A se va face prin foraj orizontal dirijat de lungime medie aprox. 14 metri. Conform STAS 9312-1987 (Subtraversari de cai ferate si drumuri cu conducte), conducta de canalizare va fi montata intr-o teava metalica de protectie Dn 406 x 10,31mm, respectand pozitionarea si pantele din profilele longitudinale precum si planul de situatie retea canalizare.

S*ubtraversarea drumurilor locale in numar de 24 buc* , se va face prin foraj orizontal dirijat de lungime medie cca Lmed = 10m/buc , conducta de canalizare va fi montata intr-o teava metalica de protectie Dn 406 x 10,31mm, respectand pozitionarea si pantele din profilele longitudinale precum si planul de situatie retea canalizare. La cele doua capete ale subtraversarii sunt prevazute camine de vizitare din PE, Dn 1100 mm, iar adancimea de executie va rezulta din profilul longitudinal al retelei de canalizare in acea zona.

*Subtravesarea canalelor pluviale/viroage i*n numar de 7 buc se va executa prin fpraj dirijat .

La cele doua capete ale subtraversarii sunt prevazute camine de vizitare din PE, Dn 1100 mm, iar adancimea de executie va rezulta din profilul longitudinal al retelei de canalizare in acea zona.

 In localitatile Allbulesti si Valea Marcului s-au prevazut **2 statii de pompare apa uzata** pe reteaua de canalizare care pompeaza apele uzate in colectorul cel mai apropiat , de unde curgerea apelor uzate este gravitationala, si **o statie pompare** pe traseul de evacuare de la SE la emisar (Raul Argetoaia). Statiile de pompare sunt necesare pentru pomparea apelor uzate in diferite puncte ale retelei de canalizare acolo unde relieful terenului nu permite curgerea gravitationala a apei uzate. Statiile de pompare se vor amplasa pe teren public .

**Statiile de pompare** sunt prezentate in tabelul urmator:

|  |  |  |  |  |  |  |
| --- | --- | --- | --- | --- | --- | --- |
| Nr. crt. | Statii pompare(SP) | Lungime refulare[m] | Hp [mH2O] | Q[l/s] | P[kw] | diametrurefulare[mm] |
| 1 | SP1 | 458 | 18.0  | 6 | 2.5 | 90 |
| 2 | SP2 | 485 | 18.0  | 6 | 2.5 | 90 |
| 3 | SP3 | 63 | 18.0  | 6 | 2.5 | 90 |
| **TOTAL** | **1006** |  |  | **7.5** |  |

 Statiile de pompare vor ocupa definitiv o suprafata de 9 mp fiecare.

Fiecare statie este prevazuta cu o imprejmuire de siguranta, cu L= 3,00 m si l= 3,00 m ; care se va executa din panou de gard bordurat zincat, montat pe stalpi metalici din teava rectangulara zincata 40 x 40 x 4 mm, inglobati in fundatii de beton simplu 40 x 40 x 60 cm, inaltimea gardului H = 2.00 m.

* **Caminele de vizitare**

Pe conductele de canalizare s-au prevazut un **numar de 280 buc** caminde de vizitare si intersectie , de linistire , de decantare si de rupere de panta .. Caminele de intersectie si vizitare sunt amplasate la maximum 60 m intre le ( pe aliniamente ) .

Caminele de vizitare in care descarca conductele de refulare de la statiile de pompare apa uzata vor fi considerate camine de linistire ( camine incluse in numarul total de camine specificat mai sus) .

Caminele amplasate inaintea statiilor de pompare vor fi camine de decantare . conducta de canalizare va intra si va iesi in/din caminul de decantare la o distanta de 0.5 m fata de radier . Caminele de vizitaresunt fabricate din elemente prefabricate din beton. Acestea vor avea inaltimea variabila, functie de adancimea de pozare a conductelor. Acestea vor fi prevazute cu capace carosabile sau necarosabile, functie de zona de montaj. Sub capacul carosabil se va monta un inel de beton.

* ***Instalatii electrice la statiile de pompare ape uzate***

Statia de pompare ape uzate menajere va fi livrata complet echipata cu instalatii electrice, hidraulice interioare, inclusiv tabloul de comanda si automatizare. Pe amplasament se va executa iluminatul statiei de pompare prin asigurarea unei bec cu senzori crepusculari fixat pe un stalp metalic, amplasat in interiorul imprejmuirii statiei de pompare si realizarea prizei de pamant compusa din electrozi priza de pamant, conducta de legare la pamant si cutie cu eclisa de legatura.

**Puterea instalata pentru cele 3** statii de pompare ape uzate menajere(1A+1R) este **Pi = 7.5\*2 =15 kw.**

**Lungimea conductei de refulare este L = 1006 m si va fi conducta cu acoperire protectiva din PP TIP PEID, PE 100, SDR26 Pn 6 bar, Dn.90 mm,** conform tabel Statii de pomare si conducte de refulare de mai sus. Adancimea de pozare a conductei de refulare care se va amplasa de-a lungul drumului Judetean DJ 606A va fi la aprox. H = 1.00 m fata de cota terenului natural.

***Racorduri la institutii publice si gospodarii individuale = 300 buc, - acestea***  se vor realizata din tuburi PVC, SN 4, Dn 160 mm in lungime totala de **900m** (3 m /buc de racord) iar caminele de inspectie din PVC, Dn 630 mm vor fi in numar de 300 buc.

Astfel se va descarca apa uzata menajera din caminul aferent fiecarui utilizator al retelei de canalizare in reteaua de canalizare. Caminul de racord (inspectie) aferent fiecarui utilizator se va amplasa pe domeniul public.

***STATIE DE EPURARE - Pentru epurarea apelor uzate menajere s-a prevazut ca solutie tehnica metoda de epurare de tip MBBR cu biofilm fixat pe suport plutitor si defosforizare pe cale chimica, avand urmatoarele capacitate:***

**Quzi med= 131 mc/zi, Quzi max = 171 mc/zi,**

**Emisarul aferent este Raul Argetoaia.**

 **Pentru inchiderea circuitului de apa/apa uzata s-au avut in vedere volumele si debitele de apa autorizate:**

**- zilnic maxim = 171,40 mc/zi ; (1,98 l/s) Volum anual max = 62,561 mii mc**

**- zilnic mediu = 131,99 mc/zi ; (1,52 l/s) Volum anual med = 48,176 mii mc**

**- zilnic minim = 105,58 mc/zi ;( 1,22 l/s) Volum anual mediu= 38,537 mii mc**

 S-a avut in vedere ca statia de epurare sa fie dimensionata pentru locuitorii localitatilor ALBULESTI SI VALEA MARCULUI in numar total de 771 locuitori.

 Pentru localitatile Albulesti si Valea Marcului s- a proiectat o reteaua de canalizare in lungime de **L = 7923 m;**

 **Statia de epurare** va fi amplasata pe terenul domeniului public (NC 50362), pe terenul de la intrarea dinspre sud (≈ km46+940 DJ606A) in Valea Marcului.

 Emisarul apelor epurate este Râul Argetoaia.

 Cota terenului amenajat pentru suprafata ocupata de statia de epurare va fi **CTA= 204m.**

 **In ceea ce priveste distanta pana la zona locuita, aceasta este de 180 m fata de cea mai apropiata gospodarie.**

 Regimul juridic al terenului ocupat temporar pe perioada executiei retelei de canalizre si definitiv pentru statia de epurare si statiile de pompare ape uzate, apartine domeniului public, administrat de Primaria com. DUMBRAVA.

 Suprafata ocupata a statiei de epurare este de 800 mp, imprejmuirea statiei de epurare se realizeaza din panouri de gard bordurat zincat (l x h = 2.50 x 2.00 m), fixate pe stalpi metalici din teava rectangulara zincata (40 x 40 x 4 mm), (h= 2.0 m), inglobati in fundatii izolate B150 (Bc 10- C8/10) cu dimensiunile: 0,40 x0,40 x 0,60 m. Imprejmuirea este prevazuta cu o poarta de acces pentru personal, de 1,00 m latime si o poarta de acces auto cu dimensiunile: l = 4,00 m ( 2,00 x 2,00 m), H = 2,00 m realizata din plasa de sarma bordurata zincate fixate pe cadre metalice din teava rectangulara zincata (20 x 20 x 2 mm), echipata cu feronaria aferenta.

Terenul pe care urmeaza a se executa statia de epurare se prezinta ca fiind un teren aprox. plat – cu o inclinatie nor domeniului public.

Coordonatele statiei de epurare:

|  |
| --- |
| **Statia de epurare (SE):**punct1 X=360586.047 Y=336230.434 |
| punct2 X=360592.502 Y=336262.312 |
| punct3 X=360568.359 Y=336267.178 |
| punct4 X=360568.359 Y=336267.178 |

*Evacuarea apei la emisar se face prin gura de varsare proiectata*.

Traseul de evacuare de la SE la emisar are lungimea proiectata de 830m gravitational si 63m sub presiune (Ref.3) si va deversa in Raul Argetoaia prin gura de varsare amenajata. La descarcarea apei epurate in emisar se va executa gura de deversare, in conformitate cu piesele desenate ale studiului.

**Coordonatele evacuarii sunt: X=361041.000 Y=335620.900**

Capacitatea de prelucrare ape uzate este data de necesarul de apa menajera din sistemul alimentare cu apa si este de : **Quzi med= 131 mc/zi, Quzi max = 171 mc/zi**.

Pentru epurarea apelor menajere din comuna DUMBRAVA s-a ales soluția utilizării unei stații de epurare modulare MBBR, care poate prelua și epura un debit mediu 131 m3/zi.

 Parametrii de intrare ai apei:

|  |  |
| --- | --- |
| **Parametrii apei uzate la intrare in SE** | **U.M.** |
| Consum biochimic de oxigen | CBO5 | 300  | mg/l |
| Consum chimic de oxigen | CCOCr | 500  | mg/l |
| Azot amoniacal | NH4+ | 30  | mg/l |
| Fosfor total | P | 5  | mg/l |
| Materii in suspensie | MTS | 350  | mg/l |
| Substante extractibile cu solventi organici | - |  30  | mg/l |
| Detergenti sintetici biodegradabili |  | 25  | mg/l |
| Unitati PH |  | 6,5 – 8,5 |  |
| Temperatura |  | 40 | °C |

Pentru efluentul epurat, indicatorii de calitate conform prevederilor normativului NTPA 001-2005 care reglementeaza valorile maxime acceptate pentru apa care va fi deversata in emisar sunt:

|  |  |
| --- | --- |
| **Parametrii apei uzate la iesirea din SE** | **U.M.** |
| Consum biochimic de oxigen | CBO5 | 20 – 25  | mg/l |
| Consum chimic de oxigen | CCOCr | 70 – 125  | mg/l |
| Azot amoniacal | NH4+ | 2  | mg/l |
| Fosfor total | P | 1  | mg/l |
| Materii in suspensie | MTS | 35  | mg/l |
| Substante extractibile cu solventi organici | - |  20 | mg/l |
| Detergenti sintetici biodegradabili |  | 0,5  | mg/l |
| Unitati PH |  | 6,5 – 8,5 |  |
| Temperatura |  | 35°C | °C |

***Construcția stației de epurare***

 Stația de epurare cuprinde următoarele construcții:

* Canalul gratar, pozitionat la intrarea în stație, construit din beton, realizat ingropat si având dimensiunile L = 2 m, l = 1 m și H = 1.5 m
* Camin de by-pass avand rolul de a stoca o parte din debit sau de a-l trimite mai departe in cazul unei defectiuni, a unui proces de curatare din canalul gratar si rol de preaplin. Acesta are dimensiunile de 1x1x1.5m si este situat in imediata vecinatata a canalului gratar.
* Bazinul de prima sedimentare care se afla in continuarea canalului gratar. Construcție realizată îngropata, din beton .
* Caminul de nisip se situeaza in apropierea Bazinul de prima sedimentare, acesta are dimensiunile de 1x1x1.5m si este dotat cu un filtru de nisip.
* Bazinul de egalizare si omogenizare are radierul la aceeasi cota cu Bazinul de prima sedimentare .
* Platformă de beton pentru camera tehnica si reactoarele biologice
* Camera tehnică este realizată din panouri sandwich, in care se va amenaja toaleta, o camera personal si o zona pentru echipente.
* Caminul de prelevare probe, are dimensiunile de 1x1x1.5m si este situat la iesirea din statia de epurare.

Dimensiunile tuturor elementelor se regasesc în partea desenată, atașată.

***Debitele de calcul***

 Debitele mediu de calcul pentru stația de epurare din Loc. DUMBRAVA este 131 m3/zi,

|  |
| --- |
| **Gradul de epurare** |
| Consum biochimic de oxigen | CBO5 | 91.66% |
| Consum chimic de oxigen | CCOCr | 75.00% |
| Azot amoniacal | NH4+ | 93.33% |
| Fosfor total | P | 80.00% |
| Materii in suspensie | MTS | 92.85% |
| Substante extractibile cu solventi organici | - | 33.33% |
| Detergenti sintetici biodegradabili |  | 98.00% |

*Valorile rezultate impun o epurare mecano-biologica cu trecerea apelor uzate prin procesele de nitrificare-denitrificare.*

***Tehnologia de epurare adoptata***

 Schema de epurare adoptata urmareste in mod special retinerea materiilor in suspensie, a particulelor flotante, eliminarea substantelor organice biodegradabile (exprimate prin CBO5) si eliminarea compusilor pe baza de azot si fosfor.

Pentru aceasta se va realiza 1 linie tehnologica, pentru a epura debitul necesar, si acestea vor cuprinde:

* Epurarea Mecanica
* Epurarea Biologica
* Epurarea Chimica
* Treapta de Dezinfectie
* Treapta de prelucrare si deshidratare a namolului
* ***Epurarea mecanica:*** Epurare mecanica sau fizica are drept scop reducerea si indepartarea din apele reziduale a poluantilor minerali si organici aflati in suspensie. Pentru aceasta se folosesc metode hidrologice bazate pe diferenta de densitate dintre poluanti si apa.Cele mai folosite instalatii sunt cele de flotatie pentru impuritatile mai usoare decat apa si cele de decantare pentru cele mai grele decat apa. In mod obisnuit, apele reziduale sunt trecute succesiv prin gratare pentru retinerea macrosuspensiilor, prin deznisipatoare pentru indepartarea suspensiilor minerale cu greutate specifica mare si prin decantoare pentru restul suspensiilor, in special cele organice.

**Unitatea de tratare mecanica este compusa din:**

 **a)Canal gratar:** Gratar manual, stavilar

 **b)Bazin de sedimentare primara: pompa de nisip**

 **c)Bazin de pompare / omogenizare / egalizare: Mixer submersibil, senzori de nivel , pompa de alimentare reactor**

• Mixer submersibil

• Senzori de nivel

• Pompa de alimentare reactor

**c)Bazinul de egalizare / omogenizare**

 Bazinul de egalizare si omogenizare indeplineste mai multe roluri:

• Omogenizeaza apa;

• Egalizeaza debitele.

 Epurararea biologica

* **Epurarea biologica** urmareste reducerea concentratiei substantelor organice dizolvate sau in suspensie, care nu pot fi indepartate mecanic.

 Epurarea biologica se desfasoara, in principal, dupa tipul procesului de oxidare aeroba. La acest proces participa substantele organice din apele reziduale, microorganismele si oxigenul din aer.

Procedeele de epurare biologica a apelor reziduale sunt bazate pe folosirea acelorasi conditii in care acest proces de descompunere biochimica a substantelor organice in apa se desfasoara si in natura.

Unitatea de tratare biologica este alcatuita din :

**a) Reactor biologic;**

**b) Gratar mecanic**

**c) Mixer;**

**d) Suflanta;**

**e) Difuzoare;**

**f) Sistem sedimentare tubular;**

**g) Pompe recirculare interna si externa- amestec lichid (tip air-lift)**

**a) Reactor biologic MBBR**

* Urmatoarea treapta este cea de sedimentare. O alta camera a reactorului are rol de decantor secundar. Apa din camera de aerare intra gravitational in aceasta camera unde are loc sedimentarea namolului.

 Sedimentarea este facilitata de un sistem de decantare tubular care, datorita formei specifice, mareste viteza de sedimentare, astfel incat timpul alocat acestei faze de epurare scade semnificativ.

* Epurarea Chimica :Epurarea chimica consta in neutralizarea substantelor chimice continute in apele reziduale, in mod deosebit in cele industriale. Datorita influentei acestor substante asupra epurarii biologice ca si asupra conductelor de canalizare se preconizeaza ca neutralizarea sa se efectueze la iesirea apelor reziduale din intreprinderi. In acest fel, se usureaza si operatiunea de neutralizare deoarece ingredientele continute sunt binecunoscute, iar cantitatea precizata prin insusi procesul tehnologic utilizat.

Unitatea de tratare chimica este compusa din:

**a) Bazin preparare si stocare solutie clorura ferica**

**b) Pompa dozare solutie clorura ferica**

Pentru cazurile in care continutul de fosfor in apa uzata depaseste cantitatea admisa, atunci se utilizeaza unitatea de dozare clorura de fier. Aceasta metoda de reducere a fosforului este de tip chimic.

Clorura ferica poate fi disponibila sub forma lichida, solida, sublimata

Generalitati, caracteristici, performante pentru Clorura Ferica:

* produs acid si coroziv.
* clorura ferica are o afinitate mare pentru substantele humice comparativ cu sulfatul de aluminiu si se dovedeste mai eficienta in calitate de decolorant.

Este utilizata pentru apele puternic colorate si putin mineralizate. In epurarea apelor uzate, solutia de clorura ferica este folosita in reducerea fosforului in exces.

* Treapata de sterilizare :Treapta de sterilizare a apelor reziduale poate fi considerata ca o epurare chimica, desi se adreseaza unor elemente biologice. In cele mai multe aplicatii este folosita sterilizarea cu U.V. pentru a satisface necesarul de apa de buna calitate cu un continut foarte mic de germeni fara a se interveni asupra componentelor apei cu substante chimice. Unitatile de sterilizare a apei cu U.V. genereaza o radiatie in vederea obtinerii reducerii germenilor.

Inainte de evacuarea in emisar, apa epurata, trecuta de treapta de sedimentare finala prin care au fost indepartate suspensiile, trebuie sa fie supusa procesului de sterilizare pentru indepartarea bacteriilor si virusurilor.

Scopul procesului de dezinfectie a apei este de a distruge (inactiva) bacteriile si alte microorganisme prezente in apa. Indiferent de procesul utilizat, mecanismele de dezinfectie pot consta in:

* distrugerea peretilor celulari;
* reducerea permebilitatii celulare;
* modificarea protoplasmei;
* inhibarea activitatii enzimatice.

Factorii care influenteaza sterilizarea:

- Natura si starea microorganismelor.

- In general, bacteriile sunt mai putin rezistente decat virusurile.

- Chisturile protozoarelor patogene sau parazite sunt de cateva ori mai dificil de inactivat cu dezinfectanti si necesita doze mari, incompatibile cu exigentele de calitate a apei (doza reziduala foarte mare).

Radiatiile ultraviolete

Un procedeu fizic pur, ce utilizeaza proprietatile radiatiilor ultraviolete, s-a dezvoltat, in mod particular pentru cazul in care se doreste o sterilizare “curata”, fara influentarea caracteristicilor chimice ale apei, fara substante remanente in apa sterilizata si fara a influenta flora sau fauna efluentului in care urmeaza sa fie deversata apa.

Conditii de sterilizare- Dezinfectia unei ape cu radiatii ultraviolete consta in aplicarea asupra unei mase de apa a unei anumite intensitati luminoase, pentru un interval de timp dat.

O doza data permite eliminarea unui anumit procentaj dintr-o cantitate de microorganisme.

Aceasta tehnica de dezinfectie a apei epurate are urmatoarele avantaje:

* + nu modifica caracteristicile organoleptice a apei (gust, miros, culoare) si nici pH-ul
	+ nu necesita adaugarea de produse chimice
	+ este un tratament continuu si eficace care are efect imediat – distrugerea bacteriilor are loc in reactor si nu este necesar un timp de contact dupa realizarea tratamentului
	+ nu duce la formarea de sub-produse toxice in apa
	+ sunt dispozitive compacte si usor de instalat
* Treapta de prelucrare si dehidratare a namolului

Namolul excedentar este condus la sistemul de deshidratare. Namolul in exces este pompat in unitatea de deshidratare cu saci . Pe conducta de alimentare a unitatii de deshidratare cu saci se dozeaza polielectrolit astfel incat atunci cand namolul in exces ajunge in unitatea de deshidratare sa fie un namol ingrosat. Aici namolul este deshidratat in continuare intr-o proportie mult mai mare, apoi dus la groapa de gunoi.

 Unitatea de prelucrare a namolului este alcatuita din :

**a) Unitatea de sedimentare a namolului**

* Pompa exces namol

**b) Unitatea de preparare solutie polielectrolit**

* Bazin preparare si stocare solutie polielectrolit
* Mixer bazin preparare polielectrolit
* Pompa dozare solutie polielectrolit

**c) Unitatea de deshidratare cu filtru saci**

***Echipamentele cuprinse în stația de epurare :*** Stația de epurare va cuprinde următoarele echipamente cu legăturile hidraulice și electrice aferente acestora:

|  |  |
| --- | --- |
| Nr. Crt. | Denumire element |
|  |  SISTEM DE EPURARE |
| 1 | POMPA NISIP |
| 2 | MIXER ( BAZIN OMOGENIZARE) |
| 3 | POMPA ALIMENTARE |
| 4 | GRATAR MECANIC |
| 5 | MIXER (REACTOR) |
| 6 | SUFLANTA |
| 7 | CABINA ECHIPAMENTE |
| 8 | SISTEM STERILIZARE UV |
| 9 | POMPA FeCl3 |
|  |  SISTEM DE DESHIDRATARE |
| 10 | POMPA NAMOL |
| 11 | MIXER BAZIN PREPARARE POLIELECTROLIT |
| 12 | POMPA DOZARE POLIELECTROLIT |

 **Componentele statiei de epurare si lucrarile de Canalizare Menajera aferente sunt:**

* Sistemul de epurare al apei menajere (statie de epurare)
* Constructii fundatii si platforme pentru utilaje
* Instalatii electrice
* Retele tehnologice in incinta
* Bransament apa
* Amenajare drum de acces si platforma la statia de epurare

 **Constructii, fundatii si platforme pentru utilaje:**

 **Platforma utilaj a** **statiei de epurare ape uzate (platforma containere)** - unitatea monobloc de tratare biologica – doua module si modulul tehnologic de echipamente, sunt amplasate pe o platforma din beton armat cu dimensiuni informative de aprox. 14,00 x 7,00m , a carei **CTA este +204 m** ;.

Aceasta platforma se realizeaza pe o egalizare din beton in grosime de 5 cm, asezata pe un strat de balast compactat in grosime de 20 cm. In aceasta platforma sunt prevazute goluri pentru conductele hidraulice care fac legatura intre utilajele si echipamentele statiei de epurare.

Armatura folosita va fi exeuctata din OB 37 si PC52, conform extraselor de armatura.

**Platforma saci namol** – cota teren amenajat **+204 m** si va fi o constructie tip radier, din beton armat in grosime de 20 cm pana la 14 cm,, avand suprafata cu pante de 2% catre sifonul de colectare ape cu diametrul de 125 mm.

Aceasta platforma se realizeaza pe o egalizare din beton in grosime de 5 cm, asezata pe un strat de balast compactat in grosime de 20 cm.

**Bazin de omogenizare, egalizare si pompare ape uzate -** va fi o constructie din beton armat (subterana) monolit de dimensiuni exterioare aproximativ-informative de 6.00m x 5.00 m (dimensiunile finale se stabilesc la faza PT), avand adancimea deasupra radierului de - 4,50 m. Betonul folosit ca reper de cota placa bazinului la 10 cm.

Armatura folosita va fi executata din, conform extraselor de armatura. Acoperirea armaturii va fi de 4,00 cm. In peretii bazinului de omogenizare, egalizare si pompare ape uzate sunt prevazute goluri de trecere pentru retelele hidraulice.

**Amenajare drum de acces si platforma la statia de epurare**

Avand in vedere topografia terenului pe care se va amplasa statia de epurare, se vor efectua lucrari de terasamente pentru nivelarea si aducerea la cota de **+204 m** pe toata suprafata aferenta statiei de epurare, folosindu-se terasamnetele rezultate in urma sapaturilor la obiectele statiei de epurare. Se va avea in vedere realizarea pe amplasamentul statiei de epurare a pantelor necesare scurgerii naturale a apelor meteorice.

Accesul in statia de epurare se va face din drumul lateral stanga, al drumului judetean DJ 606A de la km46+940; drumul de acces avand o latime de 5,00 m.

Platforma din incinta statiei de epurare care se gaseste in continuarea drumului de acces asigura circulatia mijloacelor de transport, descarcarea si incarcarea utilajelor in timpul montarii statiei de epurare si ulterior.

Drumul de acces in suprafata de 700 mp (L=140m) si platforma incinta (dimensiunile finale se stabilesc la faza PT), se vor realiza in solutia structura de rezistenta din fundatie din materiale granulare si beton de ciment.

Taluzele umpluturii platformei SE, de aprox 1.00m inaltime, se vor betona astfel incat sa asigure protectie taluzului de umplutura impotriva eroziunii din perioada inundatiilor.

* **Retele tehnologice in incinta**

Retelele tehnologice in incinta asigura dirijarea apelor uzate: de la caminul ape uzate din statia de epurare la bazinul de omogenizare, egalizare si pompare ; de la caminul by-pass la caminul prelevare probe ; de la platforma saci de namol la caminul ape uzate din statia de epurare ; de la reteaua de apa potabila din zona la containerul echipamente tehnologice al statie de epurare.

 Conducta de la caminul ape uzate din statia de epurare se va executa din tuburi PVC, SN4, Dn 250 mm, caminul ape uzate in statia de epurare (C.S.E.) va fi camin din polietilena PE, De 1100 mm, care se va amplasa la - 1.50 m.

- Conducta de la caminul by-pass care este amplasata in vecinatatea bazinului de omogenizare al statiei de epurare are rolul de a adapostii vana de pe conducta de by-pass, care in caz de intrerupere a functionarii statiei, dirijeaza apele uzate din reteaua de canalizare la emisar prin intermediul caminului de ape epurate.

Conducta este realizata din tuburi PVC, SN4, Dn 250 mm. Acest camin este construit in solutia caminelor de pe reteau de canalizare, din PE, De 1100 mm. Adancimea de montare a acestui camin este de -1,50 m fata de cota platformei statiei de epurare (+204 m).

Camin prelevare probe apa epurata C.P.a.e=1buc se va realiza din din polietilena PE, De 1100 mm, adancimea de montare a acestui camin este de -1,50 m fata de cota platformei statiei de epurare (+150m).

Caminul prelevare probe apa epurata este amplasat in vecinatatea platformei pentru echipamente si are rolul de a adaposti vana de refulare apa epurata si robinetul pentru prelevare probe ape epurate.

Pe conducta by-pass mai este amplasat un camin (B1), la schimbarea de directie a acesteia. Acest camin se va realiza in aceasi solutie tehnica ca cele de mai sus, iar montarea lor se va face respectand panta de 1% a conductei by-pass.

- Conducta de la platforma saci de namol la caminul ape uzate din statia de epurare va fi realizata din PVC, SN4, Dn 125 mm, montata cu panta de 1% catre caminul de ape uzate cu respectarea adancimii de inghet (-0.80 m).

- Conducta de la reteaua de apa potabila din zona la containerul echipamente tehnologice al statie de epurare, se va executa din HDPE, PE100, SDR 26,Pn 6 bar, Dn 110 mm cu acoperire protectiva, montata sub adancimea de inghet (-0.80 m).

*Pe aceasta conducta se va monta un hidrant de incendiu suprateran Dn 80 mm amplasat in incinta statiei de epurare.*

Camin de nisip CN = 1buc - Caminul de nisip va fi realizat in solutia caminelor de pe reteau de canalizare (din PE, D 1100 mm) cu adancimea de -1,50 m fata de platforma statiei de epurare.

Pentru asigurarea legaturilor intre componentele echipamentului de epurare, sunt prevazute conducte conform detalii de executie din piese desenate, care cuprind conductele si obiectele intre care acestea fac legatura ; diametrul si materialul din care sunt fabricate.

Toate aceste conducte se monteaza sub platforma containere respectandu-se adancimea de inghet (- 0,80m).

 **Instalatii electrice**, in statia de epurare cuprind:

* asigurarea energiei electrice de la firida de bransament (F.B) la tabloul general incinta (T.G.I)
* iluminatul in incinta, de la tabloul general incita (T.G.I) la corpurile de iluminat (C.I.S) fixate pe stalpi metalici.
* priza de pamant, compusa din electrozi priza de pamant, conductor de legare la pamant si cutie cu eclisa de legatura.

 Restul instalatiilor electrice aferente utilajelor si echipamentelor statiei de epurare sunt asigurate prin furnizarea utilajelor, montarea lor facandu-se de furnizor.

 ***Puterea instalata a statiei de epurare cca. 25 kW;***

 ***Iluminat interior- exterior = 5 kw;***

 Asigurarea cu energie electrica pentru cele 3 statii de pompare proiectate (2 statii pompare ape uzate si 1 statie pompare evacuare apa de la statia de epurare la emisar) se va face direct de la reteaua de joasa tensiune a localitatii la tabloul electric existent in componenta statiei de pompare ape uzate menajere.

 Puterea totala consumata in cadrul obiectivului de investitie este formata din puterea consumata de statia de epurare + puterea consumata de statiile de pompare, rezultand: **30kw + 15kw = 45 kw.**

**Imprejmuire statie de epurare** - Cota terenului amenajat pentru suprafata ocupata de statia de epurare va fi **CTA = 204 m**.

 **Lungimea totala a imprejmuirii statiei de epurare este L = 114 m.**

Imprejmuirea statiei de epurare se realizeaza din panouri de gard bordurat zincat (l x h = 2.50 x 2.00 m), fixate pe stalpi metalici din teava rectangulara zincata (40 x 40 x 4 mm), (h= 2.0 m), inglobati in fundatii izolate B150 (Bc 10- C8/10) cu dimensiunile : 0,40 x0,40 x 0,60 m.

Imprejmuirea este prevazuta cu o poarta de acces pentru personal, de 1,00 m latime si o poarta de acces auto cu dimensiunile: l = 4,00 m (2,00 x 2,00 m), H = 2,00 m realizata din plasa de sarma bordurata zincate fixate pe cadre metalice din teava rectangulara zincata (20 x 20 x 2 mm), echipata cu feronaria aferenta.

**Conducta de deversare a apelor epurate** de la statia de epurare pana la emisar raul Argetoaia va fi din conducta cu acoperire protectiva din PP, tip PEID, PE 100, SDR26, Pn 6 bar Dn 63 mm in lungime de 830 m.

2.2 Cumularea cu alte proiecte existente și/sau aprobate

Proiectarea obiectivului s-a realizat în conformitate cu prevederile P.U.G.aprobat prin H.C.L. Comuna Dumbrava nr.19 din 30.11.1999 si prelungita prin HCL Dumbrava nr.21/21.06.2013.

Prezentul proiect nu se cumulează cu alte proiecte aprobate/executate pe aceleași amplasamente din comuna Dumbrava, județul Mehedinți.

2.3 Utilizarea resurselor naturale, în special a solului, a terenurilor, a apei și a biodiversității

Valoarea economică a biodiversităţii devine evidentă prin utilizarea directă a componentelor sale: resursele naturale neregenerabile – combustibili fosili, minerale etc. şi resursele naturale regenerabile – speciile de plante şi animale utilizate ca hrană, pentru producerea de energie sau pentru extragerea unor substanţe.

 Realizarea proiectului implică un consum de resurse naturale atât în perioada de execuție a lucrărilor (prin ocuparea suprafeței de teren necesare și prin utilizarea materialelor de construcție), cât și în cea de funcționare a activității, prin ocuparea suprafeței de teren și utilizarea resursei de apă subterană.

 Resursele naturale folosite în construcție şi functionare sunt: balastul,pamant apă, nisip, energie electrica , combustibili lichid . Produsele de balastieră vor fi procurate de la cele mai apropiate unități specializate.

 La finalizarea lucrărilor, constructorii au obligația refacerii terenurilor ocupate sau afectate, din punct de vedere al cadrului natural. În acest sens o atenție specială se va acorda zonelor ocupate temporar pentru organizarea de șantier și depozitului de materiale. Titularul proiectului va supraveghea atât realizarea lucrărilor de construcții-montaj cât și lucrările de refacere a cadrului natural, până la finalizarea proiectului.

 2.4 Cantitatea și tipurile de deșeuri generate/gestionate

Cantitățile de deșeuri generate în perioada de construcție sunt dependente de sistemele constructive utilizate și de modul de gestionare a lucrărilor. Pentru toate deșeurile generate se va realiza sortarea la locul de producere și depozitarea temporară în incintă.

Deșeurile rezultate în urma desfășurării activităților de construcție - montaj (codificate conform H.G. nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, Anexa 2) sunt următoarele:

deșeuri menajere (20 03 01), generate din activitatea muncitorilor, cca. 0,5 kg/zi/angajat, aprox. 200 kg/an;

deșeuri reciclabile: deșeuri de ambalaje de plastic (15 01 02) - aprox. 10 kg, deșeuri ambalaje din lemn (15 01 03) – aprox. 20 kg;

 Pentru depozitarea deșeurilor de orice natură, se vor amenaja spații de depozitare special destinate, deșeurile vor fi depozitate selectiv, temporar, urmând ca acestea să fie valorificate în funcție de categorie, la unități de profil sau depozitate final la depozitul de deșeuri de pe raza județului Mehedinți.

Funcționarea obiectivului va genera deșeuri ca urmare a desfășurării lucrărilor de întreţinere periodică, lucrărilor de întreţinere neprogramate, lucrărilor de intervenţii accidentale.

Tipurile și cantitățile de deșeuri estimate a fi generate în perioada de operare, conform obiectivelor existente similare generatoare de deșeuri, sunt urmatoarele:

Cod deseu: 170405 –fier si otel, 191002-Deseuri neferoase,150102-Deseuri ambalaje materiale plastic, 200301-Deseuri municipale;150101-Deseuri de ambalaje de hartie si carton;

 Deseurile generate vor fi predate in totalitate catre firme autorizate.Pana la predare acestea vor fi stocate temporar in spatii special amenajate;

Modul de gospodărire a deșeurilor

Deșeurile menajere generate pe amplasament în perioada de execuție a lucrărilor vor fi transportate la cel mai apropiat depozit de deșeuri autorizat de pe raza județului.

O parte din deșeurile generate în timpul execuției vor fi reciclate. Gestiunea deșeurilor specifice activității, în perioada de exploatare trebuie să reprezinte o preocupare majoră a beneficiarului.

În perioada de execuție a lucrărilor, deșeurile generate și modul de gospodărire al acestora se va realiza așa cum este descris în cele ce urmează:

deseuri menajere - colectarea se face pe baza de contract în pubele speciale, amplasate pe platforme betonate. Acestea vor fi preluate de firme specializate pe baza de contract. Vor fi păstrate evidențe cu cantitățile predate în conformitate cu prevederile Ordonanței nr. 2/11 august 2021 privind depozitarea deșeurilor;

deșeuri metalice - colectarea se va face pe platforme betonate și valorificate pe bază de contract cu firme specializate. Vor fi păstrate evidențe cu cantitățile valorificate în conformitate cu prevederile O.U.G. nr. 92/2021 privind regimul deșeurilor;

deșeuri inerte (sol, pământ, argilă, nisip, ș.a.) - colectarea pe platforme speciale și refolosite pentru umplutură, lucrările de terasamente cât și pentru lucrări provizorii de drumuri, platforme, nivelări;

hârtie - colectare selectivă. Vor fi păstrate evidențe cu cantitățile valorificate conform prevederilor Legii nr. 249/2015 privind modalitatea de gestionare a ambalajelor și deșeurilor de ambalaje;

deșeurile de ambalaje (hârtie și carton, saci, recipient substanțe) sunt colectate selectiv, în recipiente/spații special amenajate, în vederea valorificării/eliminării prin societăți specializate autorizate.

În perioada de operare, gestionarea deșeurilor se va face corespunzător reglementărilor în vigoare, astfel:

deșeuri menajere - colectarea se face pe bază de contract în pubele speciale, amplasate pe platforme betonate. Acestea vor fi preluate de firme specializate pe bază de contract. Vor fi pastrate evidențe cu cantitățile predate în conformitate cu prevederile Ordonanței nr. 2/11 august 2021 privind depozitarea deșeurilor;

deșeuri metalice - colectarea se va face pe platforme betonate și valorificate pe bază de contract cu firme specializate. Vor fi păstrate evidențe cu cantitățile valorificate în conformitate cu prevederile O.U.G. nr. 92/2021 privind regimul deșeurilor cu modificarile si completarile ulterioare;

Vor fi păstrate evidențe cu cantitățile valorificate conform prevederilor Legii nr. 249/2015 privind modalitatea de gestionare a ambalajelor și deșeurilor de ambalaje;

deșeurile de ambalaje (hârtie și carton, saci, recipient substanțe) sunt colectate selectiv, în recipiente/spații special amenajate, în vederea valorificării/eliminării prin societăți specializate autorizate;

deșeurile reciclabile (hârtie și carton, metale feroase și neferoase) sunt colectate selectiv, în recipiente/spații destinate acestui scop, în vederea valorificării prin societăți specializate autorizate.

 Substanțele și preparatele chimice periculoase utilizate

 În organizarea de șantier nu vor exista depozite de carburanți, alimentarea utilajelor și a autovehiculelor se va realiza la stațiile de combustibili din zonă.

 În cazul lucrărilor de mentenanță se mai pot utiliza substante toxice și periculoase, cum ar fi: lacuri, vopsele, diluanți, uleiuri minerale etc.

 Toate substanțele chimice utilizate vor fi aprovizionate exclusiv în ambalaje omologate, nedeteriorate, etichetate conform legislației în vigoare, stocate în spații dedicate, ventilate adecvat, cu acces limitat și cu prevederea tuturor măsurilor de protecție necesare.

 Pentru protecția factorilor de mediu, toate substanțele utilizate vin însoțite de Fișe tehnice de securitate, în limba română, care se vor păstra într-un registru centralizator sau într-o bază de date și obligatoriu, câte un exemplar la locul utilizării substanțelor.

 2.5 Poluarea și alte efecte negative

Prin realizarea lucrărilor propuse se vor obține beneficii socio – economice atât pentru locuitorii din zona proiectului care se vor racorda la rețeaua de alimentare cu apă cât și pentru cei din afară, prin îmbunătățirea infrastructurii de alimentare cu apă și implicit reducerea poluării asociate asupra factorilor de mediu.

În ceea ce priveşte problemele de protecţia mediului, vor fi prevăzute măsuri obligatorii pentru executantul lucrării astfel încât să se preîntâmpine degradarea factorilor de mediu.

 Apă:

În perioada de execuție a lucrărilor propuse, principalele surse de poluare pentru ape sunt reprezentate de lucrările sistemului de alimentare cu apă, traficul utilajelor și mijloacelor de transport. Impactul asupra componentei de mediu apă in etapa de realizare a investiției este nesemnificativ și temporar.

Sursele de poluare pe timpul execuției pot fi:

organizarea de șantier, prin apele uzate menajere provenite de la grupurile sanitare și apele meteorice care spală platforma organizării;

lucrările desfășurate în fronturile de lucru (săpăturile, manipularea și punerea în operă a materialelor de construcții și traficul utilajelor și mijloacelor de transport) sunt generatoare de noxe și pulberi care, pot fi „spalate” de ploi și antrenate în șanturi, rigole, pe terenurile învecinate, sub formă de materii în suspensie;

depozitarea necorespunzătoare și pe termen lung a deșeurilor rezultate în perioada de execuție;

depozitarea în condiții necorespunzătoare a materiilor prime, materialelor și combustibililor utilizați pentru funcționarea mașinilor și utilajelor folosite la realizarea lucrărilor de construcție;

utilajele și mijloacele de transport ale șantierului, prin pierderi accidentale de materiale, combustibili, uleiuri și lubrifianti sau din lipsa unei întrețineri corespunzătoare a utilajelor folosite la realizarea lucrărilor propuse.

 În perioada de execuție, pentru colectarea apelor uzate menajere generate în organizarea de șantier se recomandă instalarea de toalete ecologice. Apele uzate menajere, rezultate de la toaletele ecologice utilizate pe amplasament, vor fi transportate periodic către o stație de epurare. Vidanjarea, transportul și eliminarea apelor uzate menajere se va realiza periodic, prin intermediul unei societăți autorizate, pe bază de comandă/contract.

 Lucrările de execuție se vor realiza conform prevederilor legislației în vigoare.

Pentru realizarea obiectivului este necesar a se realiza organizarea de șantier.

Aceasta se poate amenaja pe terenuri publice sau private numai cu acordul beneficiarului sau titularului. .

La terminarea lucrărilor Antreprenorul are obligația de a desființa organizarea de șantier și aducerea terenului aferent organizări de șantier la starea inițiala, sau cea prevăzută în contractul de încheiere a spațiului.

Odată cu terminarea lucrărilor de realizare a sisitemului de alimentare cu apa, este necesara întreținerea acestuita.

* **deplasarea utilajelor folosite in etapa de construcţie**

Se va amenaja un spaţiu pentru parcarea utilajelor folosite la construcţia proiectului (excavator, buldozer, autobasculante, incarcatoare frontale, etc.)

* **lucrari pregatitoare**

Daca este cazul se fac decopertari, demolari si îndepartarea deşeurilor (se colecteaza deşeurile rezultate selectiv pe tip de deşeu).

* **ocuparea temporara pentru amenajarea organizarii de şantier**

De asemenea, la executie se va tine seama de standardele, normativele şi prescriptiile în vigoare specifice lucrarii.

Piesele principale pe baza caroara constructorul va realiza lucrarea sunt urmatoarele:

* planurile generale de situatie, de amplasamet şi dispozitiile generale;
* detaliile tehnice de executie, planurile de cofraj şi armare, etc. Pentru toate elementele componente ale lucrarii;
* caietele de sarcini cu prescriptiile tehnice speciale pentru lucrarea respectiva;
* graficul de esalonare a executiei lucrarii.

Modul de gestionare (modul de depozitare) a substanţelor chimice (periculoase/nepericuloase), specificarea tuturor materialelor care vor fi depozitate, cu modul de depozitare. Locaţia unde vor fi parcate utilajele şi unde se vor realiza operaţiile de întreţinere/reparaţii ale utilajelor, schimburile de uleiuri

Executia lucrarilor de canalizare in localitatea Dumbrava, judetul Mehedinti va necesita utilizarea unor materiale care prin compozitie sau prin efectele potentiale asupra sanatatii angajatilor sunt incadrate in categoria substantelor toxice si periculoase. Substantele clasificate ca fiind periculoase si care se vor folosi pentru reablitarea drumului sunt:

* Motorina, utilizata pentru functionarea echipamentelor si a unora dintre mijloacele de transport;
* Lubrifianti (uleiuri motor,vaselina);

Alimentarea cu carburanti a utilajelor se va efectua de la la statiile de alimentare combustibil din zona. Alimentarea se va face zilnic cu recipiente etans, care ulterior vor fi restituite producatorilor sau distribuitorilor, dupa caz.

Schimbarea lubrifiantilor sunt necesar a se executa dupa fiecare sezon de lucru in ateliere specializate, unde se vor efectua si schimburile de uleiuri hidraulice si de transmisie.

Materiile prime necesare realizarii proiectului, balast, beton, vor fi aduse de la societati specializate, din zone cat mai apropiate.

Nu vor exista in amplasamentul organizarii de santier baze de betoane.

Operaţiile de întreţinere/reparaţii ale utilajelor, schimburile de uleiuri se vor realiza in cadrul societatilor specializate.

Utilajele cu care se vor lucra vor trebui aduse in santier in perfecta stare de functionare, avand facute reviziile tehnice si schimburile de lubrifianti.

In cazul in care vor fi necesare operatii de intretinere sau schimbare a acumulatorilor auto, acestea nu se vor executa in santier, ci intr-un atelier specializat, unde se vor efectua si schimburile de anvelope.

Deseurile generate pe amplasamentul organizarii de santier vor fi colectate selectiv, constructorul avand obligatia de a incheia un contract cu o firma/ institutie specializata pentru ridicarea lor. Pentru deseurile rezultate din constructii se va incheia de catre constructor contract cu firma specializata. Colectarea acestor deseuri, care nu se mai pot recupera sau valorifica, sa va face in containere speciale.

In conformitate cu HG 349/2005 privind depozitarea deseurilor, cele menajere si asimilabile acestora, vor fi colectate in interiorul organizarii de santier, in puncte de colectare prevazute cu containere tip pubele. Acestea vor fi preluate de firma specializata.

Deseurile metalice vor fi colectate si depozitate temporar in incinta amplasamentului si valorificate obligatoriu la unitati specializate.

Deseurile materiale din constructii (resturi de beton, mortar), fie vor fi valorificate local in pavimentul drumurilor, fie vor fi folosite la acoperirea intermediara in cadrul depozitelor de deseuri menajere din zona cu acordul autoritatii competente in domeniu.

Anvelopele uzate reprezinata una din problemele pricipale ale unui santier. Vor fi depozitate in locuri special amenajate, ulterior vor fi ridicate de firme specializate;este interzisa arderea lor;

Deseurile de hartie si cele specifice activitatiii de birou vor fi colectate si depozitate separat.

Principalul impact asupra solului în perioada de execuție este consecința ocupării temporare de terenuri pentru acces provizoriu, platforme, organizare de șantier, spații de depozitare deșeuri, etc. La finalizarea lucrărilor, este obligatorie readucerea terenului la starea inițială.

Impactul produs asupra solului de cumulul de activități desfășurate în perioada de execuție este important. Toate suprafețele ocupate vor induce modificări stucturale în profilul de sol.

În perioada de operare, în condiții normale de funcționare, nu vor exista surse de poluare a solului sau de impact asupra mediului geologic.

 În situații accidentale, sursele de poluare pot fi reprezentate de:

depozitarea necorespunzătoare a substanțelor periculoase sau toxice pe amplasamentul statiei de epurare .Aceste substanțe pot fi antrenate și dizolvate sub acțiunea apelor meteorice și prin infiltrare în sol pot conduce la episoade de poluare semnificativă a solului și apelor subterane;

contaminarea solului prin infiltrarea de diverse scurgeri/pierderi accidentale de produse cu caracter poluant (uleiuri, reactivi) – în timpul lucrărilor de intervenție la avarii sau de mentenanță.

 Aer:

 În perioada de execuție a lucrărilor, manevrarea pământului excavat și utilajele folosite pentru execuția lucrărilor sau pentru transportul materialelor pe amplasament, pot genera emisii în atmosferă, cum sunt: pulberi în suspensie și resuspensie, monoxid de carbon (CO), oxizi de azot (NOx), oxizi de sulf (SO, SO2), particule (fum) – în cazul alimentării cu combustibili diesel.

 Pentru protejarea calității aerului, atât în perioada de execuție a lucrărilor cât și în perioada de operare, se vor avea în vedere limitele de emisie impuse de actele de reglementare în vigoare.

 Principalele surse de poluare a aerului în perioada execuției lucrărilor pot fi reprezentate de:

manevrarea pământului, a materiilor și materialelor (lucrările de săpături, umpluturi, terasamente) – poluanți principali: particule;

transportul și depozitarea materialelor – poluanți principali: particule;

manevrarea deșeurilor de construcție – poluanți principali: particule;

lucrări de construcții: inclusiv sudură, vopsire – poluanți: particule, NOx, CO, compuși organici volatili (COV);

funcționarea echipamentelor motorizate utilizate pentru realizarea săpăturilor, umpluturilor, compactării și pentru transportul materialelor – poluanți: NOx, SO2, CO, particule cu conținut de metale (Cd, Cu, Cr, Ni, Se, Zn), COV – din gazele de eșapament;

montajul instalațiilor – poluanți principali: particule.

 Aria de manifestare a acestor surse corespunde exclusiv zonelor de realizare a lucrărilor.

Zgomot şi vibraţii:

În perioada execuției lucrărilor se va respecta tehnologia de execuție și se vor utiliza utilaje în perfectă stare de funcționare, astfel încât disconfortul produs de acestea să fie minim.

Impactul negativ va fi temporar, încetând odată cu finalizarea lucrărilor, limitat la zonele de amplasare a lucrărilor; disconfortul creat va fi resimțit în zonele unde lucrările vor fi executate în apropierea zonelor locuite.

În perioada de execuție pentru realizarea diferitelor categorii de lucrări (excavații, săpături etc.) se vor folosi o serie de utilaje de construcție și mijloace de transport al materialelor folosite. Toate acestea reprezintă o primă sursă de zgomot și vibrații în perioada de execuție, generată de activitatea care se desfășoară în cadrul șantierului.

 O altă sursă de zgomot, în perioada de execuție, este reprezentată de circulația vehiculelor care transportă echipamentele și materiile prime necesare realizării lucrărilor, a celor care transportă deșeurile rezultate în această etapă, precum și de traficul utilajelor de construcții din cadrul șantierului.

 Ca surse suplimentare de zgomot în perioada de execuție a proiectului, pot fi amintite traficul rutier și activitățile existente care se desfășoară în vecinătatea lucrărilor prevăzute prin proiect.

Locuitorii din imobilele amplasate în zona în care se vor efectua lucrările, vor suporta impactul din perioada de execuție.

 Referitor la traseele mijloacelor de transport, se vor utiliza drumurile existente din zonă.

În perioada de operare, principala sursă de zgomot este reprezentată de echipamentele aflate în statia de epurare . Se vor respecta limitele admise impuse prin legislația în vigoare – SR 10009:2017 Acustică. Limite admisibile ale nivelului de zgomot din mediul ambiant.

Biodiversitate:

În perioada de execuție a proiectului, impactul produs se va manifesta preponderent în aria de amplasare a lucrărilor prevăzute prin prezentul proiect.

La finalizarea lucrărilor, spațiile verzi distruse pe perioada de realizare a lucrărilor vor fi refăcute integral la finalizarea acestora, iar terenul va fi readus la starea inițială.

În perioada de operare, în condiții normale de funcționare, impactul produs de lucrările propuse asupra florei și faunei din zonă va fi nesemnificativ, limitat la zonele de amplasare a obiectivului.

Peisajul:

În timpul realizării lucrărilor, peisajul va fi afectat de prezența utilajelor și a echipelor de muncitori, de organizarea de șantier. În perioada executării lucrării de construcție a obiectivului se va avea în vedere aspectul salubru al utilajelor folosite, semnalizarea lucrărilor și asigurarea unui ritm corespunzător de lucru cu efecte asupra minimizării timpului necesar pentru implementare.

Efect de modificare a peisajului actual îl va avea edificarea construcției, pe toată perioada de viață a obiectivului. Nu se va înregistra impact negativ vizual final al obiectivului, dat fiind tipul de proiect și raportarea la caracteristicile zonei.

Mediul social și economic:

Realizarea proiectului propus nu va avea impact asupra caracteristicilor demografice ale populației locale, nu va determina schimbări de populație în zonă.

Lucrările de amenajare ale obiectivului se vor desfășura cu respectarea legislației în vigoare.

Prin promovarea proiectului se vor îmbunătăţi condiţiile de viaţă ale locuitorilor. Se vor asigura condiţii mai bune pentru dezvoltarea socio-economică zonală, potenţialii investitori putând beneficia de avantajele create de îmbunătăţirea infrastructurii.

 2.6 Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice

riscul de accidente majore: nu este cazul;

riscul de dezastre naturale: nu este cazul - terenul amplasamentului proiectului nu este situat în zone cu risc de dezastre naturale;

riscuri cauzate de schimbările climatice: nu este cazul.

Nu se vor utiliza materiale cu risc pentru om/mediu și titularul de proiect/constructorul va lua măsuri în vederea prevenirii accidentelor.

 2.7 Riscurile pentru sănătatea umană

Proiectul detine Studiu de Evaluare a impactului asupra sanatatii nr.336/27.06.2024 emis de VEST MEDICAL IMPACT SRL. Titularul va respecta conditiile impuse in prezentul Studiu de Evaluare a Impactului asupra sanatatii;

 3.Amplasarea proiectului

 Comuna DUMBRAVA face parte din JUDETUL MEHEDINTI, este poziţionată în partea de EST a judeţului avand coordonatele: 44°31′00″N 23°07′00″E fiind situata la circa 44km distanta de resedinta de judet Drobeta-Turnu Severin.

Comuna DUMBRAVA se invecineaza astfel:

- la nord – localitatea Breznita-Motru ;

- la sud – localitatea Smadovita ;

- la est – Județul Dolj (localitatea Piria);

- la vest - localitatea Adunații Teiului.

Accesul in comuna se realizeaza prin DJ606A Breasta (Dolj) – Balota (Mehedinti).

 Terenul pe care sunt amplasate obiectivele de investiții ale proiectului este proprietate publică a comunei Dumbrava, este situat în intravilanul și extravilanul comunei Dumbrava.

Emisarul apelor uzate menajere epurate il constituie pr. Talapan - mal stang.

 Corp de apa receptor RORW7-1-36 - 13\_B111 - Talapan – cf. Valea Parlitei – cf. Motru

 Coordonate Stereo 70 pentru gura de deversare ( pr. Talapan – mal stang ) : X=343993 Y=360662

 Traversari cursuri de apa

 Pe traseul retelei de canalizare exista urmatoarele supratraversari dupa cum urmeaza:

 1) .Supratraversarea peste pr. Talapan: pentru conducta de canalizare Dn = 250 mm

Coordonate Stero70 ale supratraversarii : X = 342151,3 Y = 358295,6

Lungimea supratraversarii………………………25,00 m

 2).Supratraversarea peste pr. Talapan: pentru conducta de refulare Dn = 90 mm aferenta SPAU 4

Coordonate Stero70 ale supratraversarii : X = 342151,3 Y = 358295

 Lungimea supratraversarii………………………25,00

 3.1 Utilizarea actuală și aprobată a terenurilor

Conform Certificatului de urbanism nr. 72 din 25.04.2024 emis de Primaria Dumbrava , folosința și destinația terenului, conform P.U.G. aprobat prin H.C.L. Dumbrava nr.19/30.11.1999 prelungita prin HCL Dumbrva nr.21/21.06.2013, este de zonă drumuri publice și rețele utilități., zona ape Aceste terenuri aparțin domeniului public.

Nu se va schimba destinaţia actuală a terenului.

 3.2 Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia

Terenul pe care se va construi obiectivul se află în zonă construibilă, antropizată.

Pe terenul analizat nu există specii de plante și animale pentru care să fie necesare măsuri speciale de conservare.

 3.3 Capacitatea de absorbție a mediului natural, acordându-se o atenție specială următoarelor zone:

 i. Zone umede, zone riverane, guri ale râurilor: nu este cazul.Zone costiere și mediul marin: nu este cazul.

 i.i Zonele montane și forestiere: nu este cazul.

 i.i.i Arii naturale protejate de interes național, comunitar, internațional: nu este cazul.

 iv.Zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice: nu este cazul.

 v.Zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, a celei privind caracterul și mărimea zonelor de protecție sanitară și hidrogeologică: nu este cazul.

 vi.Zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul.

 vii.Zonele cu o densitate mare a populației: nu este cazul.

 viii.Peisaje și situri importante din punct de vedere istoric, cultural sau arheologic: nu este cazul conform punct de vedere al Directiei Judetene de Cultura Mehedinti inregistrat la APM Mehedinti cu nr. 11305/03.10.2022;

 4.Tipurile și caracteristicile impactului potențial

 Impactul posibil a fi produs de lucrările propuse asupra factorilor de mediu a fost evaluat din punct de vedere al tipului de impact, al extinderii în timp și spațiu, posibilității de diminuare și monitorizării.

Clasificarea elementelor de evaluare este următoarea:

-Natura impactului: direct, indirect, secundar, cumulativ, pe termen scurt, mediu sau lung, permanent sau temporar;

 -Tipul impactului: pozitiv sau negativ;

 -Reversibilitatea impactului – impact momentan și reversibil, reversibil în timp îndelungat, ireversibil;

 -Extindere temporală - în timpul construirii și după construire;

 -Extindere spațială - pe scară largă și local;

 -Magnitudinea și complexitatea impactului;

 -Probabilitatea impactului;

 -Posibilitatea de diminuare – totală și/sau parțială;

 -Posibilitatea de monitorizare - totală și/sau parțială.

 4.1 Importanța și extinderea spațială a impactului

 Fiind o zonă antropizată, în zonă și în imediata vecinătate a lucrărilor propuse, nu sunt identificate specii sau habitate de interes.

Se apreciază că populația nu va fi afectată în mod negativ din punct de vedere al calității mediului de construcțiile propuse, în schimb va beneficia de avantajele îmbunătățirii infrastructurii de mediu și, eventual, ale îmbunătățirii calității vieții.

Beneficiarul va avea constant în vedere, indiferent de extinderea estimată a impactului, măsuri pentru evitarea/reducerea potențialelor efecte negative asupra mediului.

 4.2 Natura impactului

 Pe perioada execuției lucrărilor de construcții, impactul asupra populației va fi minim (obișnuit pentru acest tip de lucrări). În execuția lucrărillor se vor lua măsuri de protecție pentru a minimaliza poluarea cu praf și poluarea sonoră. Impactul va fi numai pe termen scurt (pe durata execuției lucrărilor) și va afecta un număr redus de persoane.

Pentru perioada de exploatare, ca urmare a faptului că obiectivul propus în cadrul proiectului se va afla într-o zonă antropizată, se apreciază că impactul potențial asupra factorilor de mediu este nesemnificativ.

 4.3 Natura transfrontieră a impactului

Proiectul nu intră sub incidenţa Convenţiei din 25 februarie 1991 privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001.

 4.4 Intensitatea şi complexitatea impactului

Se consideră că magnitudinea și complexitatea impactului generat de proiectul propus, atât din punct de vedere constructiv, cât și din punct de vedere funcțional, vor fi reduse și nu vor avea o influență majoră asupra factorilor de mediu din zonă.

 4.5 Probabilitatea impactului

Posibilitatea de apariție a impactului asupra factorilor de mediu, în perioada de execuție, va avea caracter local. Probabilitatea unui impact semnificativ este redusă. Toate utilajele și echipamentele folosite la realizarea prezentei investiții vor avea un grad ridicat de performanță care vor îndeplini toate cerințele de mediu aferente.

În perioada de funcționare, probabilitatea unui impact asupra factorilor de mediu este redusă.

 4.6 Debutul, durata, frecvenţa şi reversibilitatea impactului

În perioada de execuție și de funcționare, impactul potențial asupra populației și sănătății populației, solului, folosințelor și bunurillor materiale, calității și regimului calitativ al apei, calității aerului și climei, generarea de zgomot și vibrații, peisajului și mediului vizual, interacțiunilor dintre elementele de mediu, prezintă următoarele caracteristici

În perioada de execuție:

Durata impactului: impactul este de durată determinată, pe perioada realizării lucrărilor de construcție;

Frecvența impactului: lucrările de construcție se vor derula într-o etapă compactă;

Reversibilitatea impactului: impactul este reversibil, întrucât, ulterior finalizării lucrărilor de execuție, vor fi efectuate lucrări specifice de redare a amplasamentului la starea inițială, și anume: evacuarea organizării de șantier; curățarea terenului de pământ, nisip și trasportarea în zone reglementate; eliminarea deșeurilor generate de lucrătorii de pe șantier și deșeurile de ambalaje rezultate de la materialele de construcții utilizate.

În perioada de funcționare:

Durata impactului: în intervalul de lucru;

Frecvența impactului: zilnic;

Reversibilitatea impactului: în condiții de funcționare normală a obiectivului propus, se apreciează că nu sunt situații care să determine ireversibilitatea impactului.

 4.7Cumularea impactului cu impactul altor proiecte existente şi/sau aprobate : Nu este cazul.

 4.8 Posibilitatea de reducere efectivă a impactului

Reducerea impactului asupra mediului se realizează respectând condițiile impuse pentru executarea lucrărilor prevăzute de proiect, descrise la punctul IV.

Aplicarea măsurilor de diminuare a impactului generat de realizarea și funcționarea investiției, împreună cu obligația constructorului și a beneficiarului de a respecta legislația de mediu în vigoare, vor contribui la reducerea oricărui potențial impact asupra mediului.

5.În timpul procedurii s-a efectuat, conform procedurii, informarea publicului privind deciziile luate. Nu s-au înregistrat observații/sesizări referitoare la proiectul propus.

**II. Motivele pe baza cărora s-a stabilit neefectuarea evaluării adecvate:**

Proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare – punct de vedere nr. 252/24.05.2024 emis de compartimentul Biodiversitate din cadrul A.P.M. Mehedinți.

Motivele pe baza cărora s-a stabilit neefectuarea evaluării impactului asupra corpurilor de apă:

Proiectul propus intră sub incidența articolelor nr. 48 și 52 din Legea nr. 107/25.09.1996 - legea apelor, Proiectul detine Decizie SEICA nr. 6986/19.05.2022;

Pentru proiectul,, Realizare sistem de canalizare si statie de epurare in comuna Breznita Motru , judetul Mehedinti ” s-a obtinut Avizul de gospodărire a apelor nr. 22/30.05.2022 emis A.N. APELE ROMÂNE - Administrația Bazinală de Apă Jiu, Sistemul de Gospodărire a Apelor Mehedinți.

Cod cadastral: VII - 1.036.13.00.00.0 – pr. Talapan

Cod corp de apă subteran: ROJI07 – Oltenia

Capacitatea investitie (statiei de epurare): Q uz zi max = 187,81 mc/zi ….....(2,17 l/s)

 Q orar max = 19,56 mc/h............(5,43 l/s)

 Amplasament: teren situat în intravilanul și extravilanul Comunei Breznița-Motru și aparține domeniului public al Comunei Breznița-Motru,

 Debite / Volume de apa evacuate,

 Q uz zi max = 187,81 mc/zi (2,17 l/s) V an max = 68,551 mii mc

 Q uz zi med = 134,15 mc/zi (1,55 l/s) V an med = 48,965 mii mc

 Q uz zi min = 112,69 mc/zi (1,30 l/s) V an min = 41,132 mii

 Regimul de funcționare este: Permanent - 365 zile/an și 24 ore/zi.

 Avizul de gospodărire a apelor nr. 22/30.05.2022 a fost emis cu condiții care trebuiesc respectate de către titularul proiectului:

 Beneficiarul avizului va aduce la cunostiinta A.B.A.Jiu - S.G.A. Mehedinti, data inceperii executiei lucrarilor cu 10 zile inainte de aceasta;

 Pe parcursul executiei lucrarilor, beneficiarul si constructorul vor permite in caz de necesitate accesul si interventia A.B.A.Jiu - S.G.A. Mehedinti pentru executarea unor lucrari sau actiuni necesare in caz de inundatii, poluari accidentale sau alte situatii specifice cursurilor de apa .

 Lucrarile proiectate se vor corela functional sub aspect hidrotehnic cu lucrarile existente , executate in zona, dupa caz .

 Sa nu arunce materiale de nici un fel in albie sau pe malurile :pr. Talapan

 Lucrarile se vor executa numai pe terenuri reglementate din punct de vedere juridic .

 In conditiile in care se modifica prevederile prezentului aviz sau se vor executa lucrari suplimentare fata de cele avizate, se va solicita aviz modificator conform Ordinului MAP nr. 828/2019.

 La punerea in functiune a lucrarilor, beneficiarul va solicita unei societati certificate intocmirea documentatiei tehnice in vederea obtinerii Autorizatiei de Gospodarire a Apelor, normativul de continut al acesteia fiind conform Ordinului M.A.P.nr. 891/2019.

 Prezentul aviz nu se refera la rezistenta si stabilitatea lucrarilor si nu exclude obligativitatea solicitarii si obtinerii si a celorlalte avize si acorduri legale .

Avizul de gospodarire a apelor isi mentine valabilitatea pe toata perioada de executie a lucrarilor daca acestea au inceput in termen de 2(doi) ani de la emitere si daca au fost respectate prevederile inscrise in aviz , in caz contrar acesta isi piede valabilitatea.

Condițiile de realizare a proiectului pentru evitarea sau prevenirea eventualelor efecte negative semnificative asupra mediului:

Lucrările se vor desfăşura pe amplasamentul din intravilanul și extravilanul localității Dumbrava , respectându-se următoarele prevederi:

Se vor respecta datele şi specificaţiile din documentaţia tehnică precum şi legislaţia de mediu în vigoare;

Se vor respecta recomandările din Notificarea de asistență de specialitate emisă de D.S.P. Mehedinți;

Se vor respecta condițiile din Avizul de Gospodărire a Apelor nr. 22/30.05.2022 emis de S.G.A. Mehedinți;

Se vor respecta măsurile prevăzute prin proiect în vederea diminuării impactului asupra factorilor de mediu;

Beneficiarul răspunde de realizarea corectă a lucrărilor propuse, prezentate în Memoriul de prezentare;

În perioada de implementare a proiectului se vor adopta măsuri pentru evitarea eroziunii hidraulice a suprafețelor excavate sau a depozitelor temporare de pământ, precum și a materialelor solubile sau antrenabile cu apă;

Pe perioada de implementare a proiectului se vor utiliza echipamente și utilaje de generație recentă, prevăzute cu sisteme performante de minimizare și reținere a poluanților în atmosferă și care să genereze nivele minime de zgomot;

Utilajele ce vor deservi activitățile desfășurate vor trebui să dețină toate inspecțiile tehnice necesare care să ateste funcționarea corespunzătoare a tuturor echipamentelor ce pot genera scurgeri de lubrifianți sau produse petroliere;

Se va interzice efectuarea de intervenții la mijloacele de transport și echipamente la locul lucrării pentru a evita scăpări accidentale de produs petrolier și se va achiziționa material absorbant. Se va interveni prompt în cazul scurgerilor de produse petroliere, pentru a evita migrarea lor pe porțiunile de sol;

În perioada executării lucrării de construcție a obiectivului se va avea în vedere aspectul salubru al utilajelor folosite, semnalizarea lucrărilor și asigurarea unui ritm corespunzator de lucru cu efecte asupra minimizării timpului necesar pentru implementare;

Activitatea se va desfășura strict în zona avizată prin actele de reglementare obținute pentru investiție. Se interzice ocuparea unor alte suprafețe, necuantificate ca fiind necesare în economia investitiei;

Suprafețele prevăzute în proiect a fi afectate temporar vor fi reabilitate și redate circuitului inițial. La finalul lucrărilor de construcție nu trebuie să existe pe amplasament alte suprafețe ocupate definitiv decât cele necesare funcționării obiectivului;

Evacuarea ritmică a deșeurilor din zona de generare în vederea evitării formării de stocuri și creșterii riscului amestecării diferitelor tipuri de deșeuri;

Se va institui evidența gestiunii deșeurilor în conformitate cu legislatia in vigoare evidențiindu-se atât cantitățile de deșeuri rezultate, cât și modul de gestionare a acestora;

Alegerea variantelor de reutilizare și reciclare a deșeurilor rezultate, ca primă opțiune de gestionare și nu eliminarea acestora la un depozit de deșeuri;

Se vor respecta prevederile și procedurile H.G. nr. 1061/2008 privind transportul deșeurilor periculoase și nepericuloase pe teritoriul României;

Se interzice abandonarea deșeurilor și/sau depozitarea în locuri neautorizate.

La finalizarea întregii investiții și punerea în funcțiune a acesteia beneficiarul va înainta documentația tehnică întocmită Ordinului Ministerului Apelor și Pădurilor nr. 891/23.07.2019 de către un proiectant certificat, în vederea obținerii Autorizației de Gospodărire a Apelor, documentație ce va fi însoțită de Procesele Verbale de receptie a lucrărilor;

La finalizarea proiectului autoritatea competentă pentru protecția mediului care a parcurs procedura verifică respectarea prevederilor deciziei etapei de încadrare. Procesul-verbal întocmit se anexează și face parte integrantă din procesul-verbal de recepție la terminarea lucrărilor.

La punerea în funcțiune a obiectivului, titularul activității va înainta documentația necesară (conform Ordin M.M.D.D. nr.1798/19.11.2007) la autoritatea competentă pentru protecția mediului în vederea obținerii Autorizației de Mediu.

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare;

 Director Executiv,

 Dragoș Nicolae TARNITA

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat:Claudia LOHON | Șef Serviciul A.A.A |  |  |
| Întocmit: Ilse Palaloga | Consilier sup.AAA |  |  |